APROBACIÓN DEFINITIVA DA ORDENANZA DO USO DO GALEGO
ADMINISTRACIÓN LOCAL — Municipal — Porriño, O (Ordenanzas e Regulamentos, 16/09/2020)

Dacordo co previsto no artigo artigo 65.2 da Lei 7/85 por remisión expresa do artigo 70.2 do mesmo texto legal, publícase texto integro da Ordenanza municipal do uso da lingua galega no Concello do Porriño, aprobada definitivamente polo Pleno da Corporación en sesión do 26.08.20 ORDENANZA DE USO DA LINGUA GALEGA NO CONCELLO DO PORRIÑO CAPÍTULO 1º—O uso oficial do idioma galego CAPÍTULO 2º—Ámbito de aplicación CAPÍTULO 3º—Atención ao público CAPÍTULO 4º—Documentación e actuación administrativa CAPÍTULO 5º—Publicacións, accións informativas, formativas e actividades públicas CAPÍTULO 6º—Compra de bens e materiais, encargo e contratación de servizos e relacións coas empresas privadas CAPÍTULO 7º—Sinalización e rótulos CAPÍTULO 8º—Relacións con outras administracións Capítulo IX. Persoal ao servizo da administración CAPÍTULO 9º—Toponimia CAPÍTULO 10º—Impulso institucional do idioma galego CAPÍTULO 11º—Calidade lingüística e linguaxe democrática e inclusiva Capítulo XIII. A Unidade Técnica de Normalización Lingüística CAPÍTULO 12º—Cumprimento e seguimento da ordenanza CAPÍTULO 13º—Disposición adicional A lingua é unha ferramenta comunicativa pola cal unha comunidade se pode relacionar entre si, pero ademais a lingua é a creación colectiva máis importante e a manifestación de identidade máis relevante dun pobo, pois na súa formación colaboran todas as persoas dese pobo ao longo de toda a súa historia. O galego, lingua propia de Galiza, é, polo tanto, o máximo expoñente cultural, o máis significativo valor como comunidade e a nosa ferramenta comunicativa máis próxima e eficaz. A Constitución española de 1978 proclama a “vontade de protexer a todos os españois e pobos de España no exercicio dos dereitos humanos, as súas culturas, tradicións, linguas e institucións” no artigo 3.2 establece que as linguas españolas distintas do castelán serán oficiais nas súas respectivas comunidades de acordo con cada estatuto. A promulgación do Estatuto proclama a lingua galega como oficial en Galiza en 1981 institúe o galego como a lingua propia de Galiza. O artigo 5 do Estatuto proclama a lingua galega como oficial de Galiza e desenvolve este precepto ao encomendarlles aos poderes públicos que garantan o uso normal e oficial da lingua galega e potencien o seu emprego en todos os planos da vida pública, cultural e informativa, engadindo que “disporán dos medios necesarios para facilitar o seu coñecemento” (art.5.3). sí, a proclamación da oficialidade da lingua galega encoméndalles unha serie de obrigas aos poderes públicos. Estes deben utilizala como lingua de uso normal de comunicación entre eles e nas súas relacións coa cidadanía. Ao mesmo tempo, as cidadás e os cidadáns adquiren unha serie de dereitos lingüísticos que deben ser respectados pola administración. A Lei 3/1983 de normalización lingüística desenvolve máis os preceptos estatutarios. A Xunta de Galicia ditará as disposicións necesarias para a normalización progresiva do uso do galego. As corporacións locais deberán facelo de acordo coas normas recollidas nesta lei (art.6.4). Con posterioridade a esta, fóronse aprobando ordes e decretos que veñen completar o marco legal actual para procurar a recuperación do uso do idioma galego na Administración local, de xustiza etc. Neste sentido salienta a Lei 5/1988 de uso do galego como lingua oficial polas entidades locais, que no artigo 1 senta que “as convocatorias de sesións, ordes do día, mocións, votos particulares, propostas de acordo, ditames das comisións informativas e actas das entidades locais de Galiza, redactaranse en lingua galega”. O Plan xeral de normalización da lingua galega (PXNLG), aprobado por unanimidade no Parlamento galego no 2004, contempla como obxectivos específicos para a administración local o de “consolidar o papel normalizador das corporacións locais” e o de “incluír a promoción do galego no concepto de servizo que se lle ofrece á cidadanía”. Así, as corporacións locais poden e deben desenvolver accións encamiñadas a implicar o conxunto da sociedade no proceso de normalización lingüística. Por seren as administracións máis próximas á cidadanía, son moi apropiadas para desenvolveren accións encamiñadas á implicación cidadá, á dinamización, á recuperación social e ao incremento do uso e prestixio do idioma propio e oficial de Galiza nos distintos ámbitos e sectores sociais. Por todas esta razóns, o Concello do Porriño promulga a seguinte Ordenanza do uso da lingua galega, a cal establece accións que o concello debe emprender, así como os criterios lingüísticos para seguir nas diferentes accións, ámbitos de actuación e situacións comunicativas. Sen prexuízo do que para os rexistros públicos establece o artigo 9 da Lei 3/1983, do 15 de xuño, de normalización lingüística de Galicia, nos rexistros administrativos das oficinas do Concello do Porriño e dos seus organismos dependentes os asentos faranse en galego, independentemente da lingua na que estean escritos. O persoal técnico da Concellería de Normalización Lingüística revisará os textos que vaian ser difundidos polo Concello do Porriño en calquera soporte: diarios oficiais, xornais, revistas, carteis, folletos e outros que se consideren relevantes. As funcións serán: A presente ordenanza entrará en vigor logo da súa publicación íntegra no Boletín Oficial da Provincia, de conformidade con canto se establece no artigo 70.2 da Lei 7/1985, do 2 de abril, de bases do réxime local, e teña transcorrido o prazo establecido no artigo 65.2 desta lei. O Porriño 28 de agosto de 2020. A Alcaldesa, Eva García de la Torre.